stanford-oval/wikipedia huggingface dataset:
Warum betrübst du dich, mein Herz, רי"ב 138
מילים ומוזיקה

סדר הקריאה לאותו יום כולל פסוקים מהאיגרת אל הגלטים בהם קורא פאולוס "ללכת בדרך הרוח" ולא בדרך הבשר. בנוסף, נקראים פסוקים מהבשורה על-פי מתי מתוך הדרשה על ההר בהם אומר ישו שלא ניתן לעבוד גם את אלוהים וגם את הממון, אלא יש לעזוב את הגשמיות ולהתמקד ברוחניות. בעבר סברו שהלברית נכתבה על ידי האנס זקס, אך היום מקובל להניח שלא הוא הכותב, וזהות המחבר היא אנונימית. הלברית עוסקת בביטחון שאדם צריך לתת באלוהים, גם בעת צרה ומחסור גשמיים. רוב הקנטטות הקודמות שלו בלייפציג נכתבו במתכונת של פסוק מהתנ"ך ואחריו רצ'יטטיב ואריה לסירוגין, עם סיום של כורל. הקנטטה הנוכחית שונה במבנה שלה, כאשר חציה הראשון בנוי בצורה של דיאלוגים בין סולן למקהלה, וחציה השני חוזר למתכונת של רצ'יטטיב ואריה. הדיאלוגים נערכים בין הסולן המודאג מחסרון גשמי או צער גופני, לבין המקהלה הקוראת לו לשים מבטחו באל. בחציה השני של הקנטטה הסולן כבר בוטח באל ובישועותו, ומעודד מכך. המוזיקה משקפת את אופי הטקסט, כאשר קטעי הסולו בחלק הראשון מלווים בנעימה לירית ואיטית, ואילו החלק השני הוא מהיר, אופטימי ומלא תקווה.
הקנטטה נועדה לביצוע על ידי סולני סופרן, טנור, אלט ובס בליווי מקהלה בת ארבעה קולות, שני אבובי ד'אמורה, שני כינורות, ויולה ובאסו קונטינואו. לקנטטה 6 חלקים:
כורל ורצ'יטטיב לאלט: Warum betrübst du dich, mein Herz (למה זה תתעצב, לבי)
כורל ורצ'יטטיב לבס, לסופרן ולאלט: Ich bin veracht (אני מבוזה)
רצ'יטטיב לטנור: Ach süßer Trost (אה, נחמה מתוקה)
אריה לבס: Auf Gott steht meine Zuversicht (באלהים אשים מבטחי)
רצ'יטטיב לאלט: Ei nun (טוב אז)
כורל: Weil du mein Gott und Vater bist (יען כי כאלהי וכאבי תפעל)
הקלטות

היצירה הוקלטה במלואה 18 פעמים בהקלטות מסחריות. בין המנצחים שביצעו את ההקלטות ניתן לציין את ניקולאוס הרנונקור (ב-1982), טון קופמן (ב-1998), מסאקי סוזוקי (ב-1998) וג'ון אליוט גרדינר (ב-2000).
הערות שוליים

↑  ביוגרפיה של באך באתר אוניברסיטת חרונינגן
↑  ביוגרפיה של באך באתר אוניברסיטת חרונינגן
↑  על קנטטות באך, עמוד 6
↑  רשימת פרסומי באך באתר IMSLP
↑  אל הגלטים, ה, 25 - ו, 10
↑  מתי, ו, 23-24
↑  על הקנטטה, כריסטוף וולף, עמוד 8
↑  יש המונים את הרצ'יטטיב לבס כחלק נפרד
↑  רשימת ההקלטות באתר קנטטות באך
| --- | --- |
בקרת זהויות :  NLI: 987007576987605171  BnF: cb13909491j (data)  GND: 30024200X  MusicBrainz work: 90eb426f-4380-4e8a-b482-951758d20d80  NLA: 35336912  VIAF: 198527758   WorldCat (עם VIAF): 198527758
MEMS

קרדית אבק הבית בגודל מאות מיקרונים בתוך התקן MEMS
MEMS (ראשי תיבות של: Micro Electro Mechanical System, תרגום: "מערכת מיקרו אלקטרו-מכנית") היא משפחה של טכנולוגיות, חומרים ומעגלים משולבים ממוזערים ברמות מיקרו וננו (NEMS), המכילות רכיבים ומערכות אופטיות, אלקטרוניות ומכניות (MOEMS), וביולוגיות (Bio-MEMS).
פוטנציאל המכונות הממוזערות הובן שנים רבות לפני פיתוח הטכנולוגיה וביטוי לכך הובא בהרצאתו של פרופסור ריצ'רד פיינמן בשנת 1959 "יש שפע מקום בתחתית".
הטכנולוגיה הפכה למעשית כאשר אומצו טכנולוגיות ייצור מתחום המעגלים המשולבים בהם ריבוץ, אילוח, חמצון, דפיסה (Molding), ציפוי וטכנולוגיות מזעור ושילוב נוספות.
זיז בהתקן MEMS בתהודה
חומרי MEMS

טכנולוגיית MEMS מנצלת מספר רב של חומרים וטכניקות ייצור שונות כאשר כל שיטה תלויה בסוג ההתקן וסקטור השוק שאליו המוצר מופנה.
חומרי MEMS > צורן (סיליקון)

צורן הוא חומר הנפוץ ביותר בתעשיית המיקרואלקטרוניקה ובייצור מעגלים משולבים לצריכה המונית בעולם המודרני. יכולת המיזעור, זמינות של חומרי ייצור איכותיים וזולים, והיכולת לשלב טכנולוגיות רבות על מצע יחיד הופכים את הצורן לחומר אטרקטיבי למגוון רחב של יישומי MEMS. לצורן יתרונות רבים בגלל תכונות החומר. לצורן הבנוי מגביש יחיד ישנן תכונות מכניות של גמישות, לפי חוק הוק וכמעט שאין לו היסטרזיס ולכן גם הוא אינו מפזר חום ובעל אמינות גבוהה מבחינת עייפות החומר לפעולה של מיליארד או טריליון מחזורים ללא שבירה. הדרך הנפוצה ביותר ליצירת התקני MEMS על ידי שימוש בצורן היא על ידי ריבוץ של שכבות חומר כאשר התבניות לייצור השכבות נעשות באמצעות פוטוליתוגרפיה ואחר כך איכול (Etching) ליצירת הרכיבים הרצויים.
חומרי MEMS > פולימרים

פולימרים ניתנים לייצור בכמויות גדולות עם מגוון רחב של תכונות חומר להבדיל מצורן גבישי שהוא יחסית מסובך ויקר. התקני MEMS המיוצרים על ידי שימוש בפולימרים משתמשים דפיסת הזרקה, הבלטה (Embossing) או סטריאוליתוגרפיה (Stereolithography) אשר מתאימים במיוחד לייצור מיקרופלואידיקה.
חומרי MEMS > מתכות

מתכות משמשות ליצירת אלמנטים רבים ב-MEMS. אף על פי שלמתכות אין את היתרונות מבחינת התכונות המכניות שיש לצורן, כאשר נעשה שימוש בהם תוך התחשבות במגבלותיהם, מתכות יכולות להיות אמינות מאוד. מתכות שימושיות הן זהב, ניקל, אלומיניום, כרום, טיטניום, טונגסטן, פלטינה וכסף.
יישומים

מדפסת הזרקת דיו אשר כוללת התקנים פיאזואלקטריים או תרמיים.
מד תאוצה ברכבים חדשנים למגוון יישומים וביניהם חיישנים לכריות אוויר וחיישני תאונות.
גירוסקופ – מד תאוצה זוויתית.
מיתוג אופטי טכנולוגיה המשמשת בתקשורת, תקשורת נתונים בשכבה הפיזית של מודל ה-OSI לניתוב והסטה אופטיים של אלומות בנתבים אופטיים.
Bio-MEMS או ביו שבבים יישומים בביו רפואה, ביוטכנולוגיה, רפואה ובריאות. טכנולוגיית מעבדה על שבב, ביוסנסור.
צגי IMOD (Interferometric modulator display) טכנולוגיה המשמשת ליישומים באלקטרוניקה בידורית כמו צגים להתקנים ניידים.
תהליכי ייצור ב-MEMS > ריבוץ (דפוזיציה)

אחד מאבני הבניין הבסיסיים בתהליכי הייצור ב-MEMS היא היכולת לרבץ שכבות דקות של חומר בעובי הנע מכמה ננומטרים ספורים ועד ל־100 מיקרומטר. שיטת הריבוץ הנפוצות הן ציפוי אלקטרוליטי (Electroplating), ריבוץ מותז (Sputter deposition), ריבוץ אדים פיזי (Physical vapor deposition) וריבוץ אדים כימי (Chemical vapor deposition).
טכנולוגיות

RF MEMS
NEMS
MOEMS - התקנים הכוללים בתוכם גם רכיבים אופטיים ופוטוניים כמו סיבים אופטיים, לייזרים, מראות לניתוב אור ליישומי מיתוג אופטי בתקשורת אופטית, מצלמות וגלאים אופטיים. לדוגמה, כמוסה של חברת גיוון אימג'ינג המכילה מצלמה ומערכת שידור המאבחנת מחלות במעיים.
Bio-MEMS - מערכות MEMS ביולוגיות שכוללות בתוכן מרכיבים המסוגלים לטפל, לנטר רקמות ביולוגיות, לעורר נוירונים; מיקרו ביו-חיישנים ביולוגיים המסוגלים לזהות מולקולה ביולוגית מסוימת ולמדוד ריכוז של חומר מסוים במערכת ביולוגית, כגון התקן תת-עורי מבוסס MEMS למדידת רמות הסוכר בדם אצל חולי סוכרת.
ראו גם

HRG
NEMS
מעגל משולב
ננוטכנולוגיה
VLSI
מיקרופלואידיקה
ביו שבב
מעבדה על שבב
MOEMS
לקריאה נוספת

Maluf N. An introduction to microelectromechanical system (MEMS) engineering Artech House, 2000
הערות שוליים

↑  תרגום: צג אפנן אינטרפרומטרי
| --- | --- |
בקרת זהויות :  NLI: 987007546964905171  BnF: cb136023316 (data)  GND: 4824724-8  LCCN: sh97007351  NKC: ph602137 
מיקרו-מכונה
התקן MOEMS
גירוסקופ מבוסס MEMS
River (שיר של אמינם)

"River" (בעברית: "נהר") הוא שיר של הראפר האמריקאי אמינם, בהשתתפות הזמר-יוצר האנגלי אד שירן. זוהי הרצועה החמישית מתוך מאלבום האולפן התשיעי שלו, Revival. השיר נכתב על ידי אמינם, שירן ואמיל הייני, והפיק על ידי האחרון. השיר יצא לרדיו, ב-15 בדצמבר 2017 באיטליה, וב-5 בינואר 2018 בבריטניה, כסינגל השני מתוך האלבום. הקליפ היה מועמד לפרס הצילום הטוב ביותר בטקס פרסי הווידאו קליפים של MTV לשנת 2018. תוכן השיר עוסק במאבקים של מערכת יחסים כושלת, שמגיעה לשיאה בהפלה.
ב-15 ביולי 2018, ביצעו אמינם ושירן את השיר בשידור חי ביחד, בערב האחרון של סיבוב ההופעות של אמינם לקידום האלבום, Revival Tour, באצטדיון טוויקנהאם.
הצלחה מסחרית

מבחינה מסחרית, הגיע השיר למקום הראשון במצעד הסינגלים הבריטי, מה שהפך אותו ללהיט התשיעי של אמינם והחמישי של שירן שזכה בהישג זה. בנוסף, הגיע השיר למקום הראשון במצעדים באוסטריה, נורווגיה, סקוטלנד ושוודיה, לעשירייה הראשונה באוסטרליה, קנדה, דנמרק, פינלנד, גרמניה, הונגריה, אירלנד, איטליה, לבנון, הולנד, ניו זילנד, פורטוגל, שווייץ, וכן לעשרים הראשונות בבלגיה ובארצות הברית.
וידאו קליפ

האודיו הרשמי של השיר הועלה לערוץ היוטיוב של אמינם ב-14 בדצמבר 2017. נכון לאוקטובר 2021, צבר הקליפ למעלה מ-198 מיליון צפיות ו-2 מיליון לייקים.
הווידאו קליפ הנלווה לשיר יצא ב-14 בפברואר 2018. את הקליפ ביים אמיל נאוה. הוא זכה למעל ל-5 מיליון צפיות ב-24 השעות הראשונות ליציאתו. נכון לאאוקטובר 2021, צבר הקליפ למעלה מ-177 מיליון צפיות ו-2.5 מיליון לייקים. הקליפ היה מועמד לפרס הצילום הטוב ביותר בטקס פרסי הווידאו קליפים של MTV לשנת 2018.
בביקורת על הקליפ ב-Fuse, תוארו חלק מהסצנות כ"מתוחות ורציניות", ונאמר עוד כי "אמינם כהה-השיער משחק את התפקיד כל כך טוב, ומחרז חרוזים על לגרום לאישה לוותר על התינוק שלה בצורה כל כך משכנעת, שכבר לא לגמרי ברור מה נכון".
פרסים ומועמדויות

| שנה | אירוע | פרס | תוצאה |
| --- | --- | --- | --- |
| 2018 | פרסי הווידאו קליפים של MTV | הצילום הטוב ביותר (עם אד שירן) | מועמדות |
מיקומי שיא

|   ‏‏‏  מצעדים ודירוגים (2017–2018)> מדינה |   ‏‏‏  מצעדים ודירוגים (2017–2018)> מצעד |   ‏‏‏  מצעדים ודירוגים (2017–2018)> מיקום שיא |   ‏‏‏  מצעדים ודירוגים (2017–2018)>  |
| --- | --- | --- | --- |
|  אוסטריה | Ö3 אוסטריה טופ 40‏ | 1 |  |
|  אוסטרליה | מצעד הסינגלים האוסטרלי | 2 |  |
|  איטליה | מצעד הסינגלים האיטלקי | 8 |  |
|  אירלנד | מצעד הסינגלים האירי | 2 |  |
|  ארצות הברית | בילבורד הוט 100 | 11 |  |
|  ארצות הברית | מצעד שירי ה-R&B/היפ-הופ | 5 |  |
|  ארצות הברית | מצעד 40 שירי המיינסטרים | 22 |  |
|  ארצות הברית | מצעד השירים הקצביים | 21 |  |
|  גרמניה | GfK – טופ 100 | 2 |  |
|  דנמרק | היטליסטן | 3 |  |
|  הולנד | מצעד 40 הסינגלים ההולנדיים | 3 |  |
|  הממלכה המאוחדת | מצעד הסינגלים הבריטי | 1 |  |
|  הפיליפינים | בילבורד הפיליפינים | 50 |  |
|  ולוניה | אולטראטופ 40 | 3 |  |
|  לבנון | מצעד 20 העליונים הרשמי של לבנון | 3 |  |
|  נורווגיה | VG-lista | 1 |  |
|  ניו זילנד | המצעד הניו זילנדי הרשמי | 3 |  |
|  סינגפור | RIAS | 13 |  |
|  סלובקיה | ČNS IFPI | - |  |
|  סלובקיה | Singles Digitál Top 100 | 11 |  |
|  ספרד | PROMUSICAE | 57 |  |
|  סקוטלנד | מצעד הסינגלים הסקוטי | 1 |  |
|  פורטוגל | מצעד הסינגלים הפורטוגזי | 5 |  |
|  פלנדריה | אולטראטופ 50 | 12 |  |
|  צ'כיה | ČNS IFPI | 5 |  |
|  צרפת | SNEP | 26 |  |
|  קנדה | קנדה הוט 100 | 3 |  |
|  קרואטיה | טופ ליסטה | 6 |  |
|  רוסיה | טופ-היט | 17 |  |
|  שוודיה | סוורייטופליסטן | 1 |  |
|  שווייץ | המצעד השווייצרי | 2 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  אוסטריה | Ö3 אוסטריה טופ 40‏ | 25 |  |
|  אוסטרליה | מצעד הסינגלים האוסטרלי | 19 |  |
|  אירלנד | מצעד הסינגלים האירי | 36 |  |
| מצעד שירי ה-R&B/היפ-הופ | 52 |  |  |
|  גרמניה | GfK – טופ 100 | 17 |  |
|  דנמרק | היטליסטן | 18 |  |
|  הולנד | מצעד 40 הסינגלים ההולנדיים | 20 |  |
|  הממלכה המאוחדת | מצעד הסינגלים הבריטי | 30 |  |
|  ולוניה | אולטראטופ 40 | 31 |  |
| המצעד הרשמי של גלגלצ | 19 |  |  |
|  ניו זילנד | המצעד הניו זילנדי הרשמי | 29 |  |
|  פורטוגל | מצעד הסינגלים הפורטוגזי | 70 |  |
|  פלנדריה | אולטראטופ 50 | 59 |  |
|  צרפת | SNEP | 100 |  |
|  קנדה | קנדה הוט 100 | 29 |  |
|  שוודיה | סוורייטופליסטן | 27 |  |
|  שווייץ | המצעד השווייצרי | 19 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  פורטוגל | מצעד הסינגלים הפורטוגזי | 862 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה ×3 | 210,000 |
| אוסטריה (IFPI Austria) | פלטינה | 30,000 |
| בלגיה (BEA) | פלטינה | 20,000 |
| ברזיל (Pro-Música Brasil) | פלטינה | 40,000 |
| קנדה (Music Canada) | פלטינה | 80,000 |
| דנמרק (IFPI Danmark) | פלטינה | 90,000 |
| צרפת (SNEP) | פלטינה | 200,000 |
| גרמניה (BVMI) | זהב | 200,000 |
| איטליה (FIMI) | פלטינה | 50,000 |
| ניו זילנד (RMNZ) | פלטינה | 30,000 |
| נורווגיה (IFPI Norway) | פלטינה | 60,000 |
| פורטוגל (AFP) | זהב | 5,000 |
| שוודיה (GLF) | פלטינה ×2 | 16,000,000 |
| בריטניה (BPI) | פלטינה ×2 | 1,200,000 |
IAPM

Integrity-Aware Parallelizable Mode הוא מצב הפעלה של צופן בלוקים סימטרי, שפותח ב-2001 על ידי Charanjit Jutla מ-IBM, המספק הצפנה מאומתת מוכחת ויעילה עם תמיכה במקביליות. האלגוריתם משתמש בצופן בלוקים כמו AES כבסיס, איתו הוא גם מצפין וגם מאמת כל מסר באורך שרירותי בריצה אחת, תוך שימוש בשני מפתחות הצפנה ווקטור אתחול. IAPM הוא האלגוריתם הראשון שהומצא המספק הצפנה מאומתת בריצה אחת והוא יעיל מאוד בהשוואה למצבי הפעלה אחרים. בשיפורים אחדים מגיע למהירות כמעט כמו של הצפנה לא מאומתת. מסיבה זו כונה "הצפנה עם אימות כמעט בחינם". האלגוריתם הוצע ל-IPSec והוא פטנט רשום של IBM וייתכן אף של אחרים, מסיבה זו השימוש בו בעייתי.
IAPM מצב הפעלה מקבילי עם אימות בריצה אחת. שימו לב שבהינתן ההיסטים  S_{0},S_{1},... כל בלוק מוצפן בנפרד ולכן אפשר להצפין מספר בלוקים במקביל. כמו כן אפשר להתחיל פענוח בצד השני בטרם התקבלו כל הבלוקים, אך לצורך האימות יש צורך להמתין לקבלת כולם.
Charanjit Jutla המציא למעשה שני אלגוריתמים דומים, על שניהם רשום פטנט והוכח שהם בטוחים תחת ההגדרות הסטנדרטיות, בהנחה שצופן הבלוקים בטוח. והם: Integrity-Aware CBC (בקיצור IACBC) שהוא למעשה CBC משופר, שבו נוספה טכניקה הקרויה 'הלבנה' (whitening) שהיא פעולת XOR לפני ואחרי הצפנת כל בלוק עם גרעין אקראי מסוים שנגזר מווקטור האתחול. חסרונו כמו כל מצב המבוסס על CBC שאינו תומך במקביליות, כי כל בלוק תלוי בקודמו. השני IAPM דומה יותר למצב ECB משופר, מיישם טכניקת הלבנה דומה, אך יתרונו בכך שהוא מאפשר הצפנה מקבילית ולכן עיקר ההתעניינות בו כיוון שהוא יעיל יותר. אלגוריתם OCB הוא וריאציה משופרת של IAPM.
הצפנה מאומתת

הצפנה מאומתת נולדה עקב צורך מעשי להבטיח לא רק את סודיות המידע העובר ברשת אלא גם את שלמותו. כך שתוקף זדוני לא יוכל להתערב, לשנות, למחוק או להוסיף בלוקים של טקסט מוצפן מבלי שהמשתתפים יבחינו בכך. בתחילה הצפנה מאומתת לא הייתה מוגדרת היטב מבחינה תאורטית ואנשים נטו לפתח שיטות אד הוק, כיום קיימות הגדרות קונקרטיות להצפנה מאומתת בטוחה. השיטה הישירה נקראת 'בנייה גנרית' והיא שילוב של שני פרימיטיבים קריפטוגרפיים נפרדים כמו: מצב הפעלה CBC עם MAC באופן שכל אחד מהם פועל עצמאית. ישנן כמה דרכים לעשות זאת, מהן די מהירות למשל HMAC. מצב ההפעלה המועדף מהיבט של יעילות הוא CTR בגלל תמיכה מובנית במקביליות. הדרכים הישנות פועלות בשתי ריצות ואינן יעילות, מסיבה זו נעשים מאמצים למצוא דרכים חלופיות יותר יעילות. ישנן כמה סיבות מדוע הצפנה מאומתת מועדת לשגיאות. טעות נפוצה אחת היא להשתמש במפתח הצפנה משותף גם לאימות. טעות אחרת היא לנסות להבטיח שלמות על ידי פונקציית גיבוב לא קריפטוגרפית ללא מפתח הצפנה. הוכח שגישות מסוג זה כמעט כולן ניתנות לפריצה בקלות ולמרות זאת הן קיימות. גרסת WEP המקורית למשל כללה אלגוריתם אימות לא בטוח כלל שפעל עם קוד תיקון שגיאות CRC.
הלבנה

טכניקת ההלבנה עושה שימוש בסדרה של ערכים בלתי תלויים הדדית (pairwise independent sequence) אותם מפיקים מווקטור האתחול  r באורך  n סיביות כאשר  n מתייחס לאורך בלוק הצופן בסיביות (128 במקרה של AES). המפתח לצורך ההלבנה הוא  K_{1}. Jutla הציע שתי דרכים להפקת הערכים לצורך ההלבנה.
האחת היא באמצעות הצפנה. תחילה 'מותחים' את וקטור האתחול לווקטור פסאודו-אקראי חדש בגודל  t=\left\lceil {\text{lg}}(m+2)\right\rceil  שנקרא 'גרעין', על ידי הצפנה רקורסיבית עם מפתח ההצפנה  K_{1} לפי הנוסחה  W_{i}=F_{K1}(r+i) כאשר  1\leq i\leq t. הערך  m מייצג את מספר הבלוקים של המסר  P לאחר שחולק לבלוקים בגודל  n סיביות והפונקציה  {\text{lg}} היא לוגריתם בבסיס 2. הפונקציה  F היא צופן הבלוקים עם המפתח  K_{1}. לדוגמה אם  m=256 בלוקים אז  t=9, דהיינו נדרשים 9 קריאות לצופן הבלוקים להכנת  הגרעין האקראי (הווקטורים  W_{i} בגודל 128 סיביות כל אחד). עם הגרעין האקראי מכינים 'מסכת הלבנה' (whitening mask) שהיא סדרה של  m+1 ערכים  S_{0},S_{1},...,S_{m} בגודל 128 סיביות כל אחד. לצורך כך משתמשים ברעיון של קוד גריי בשיטה שנקראת סכום-xor. לסיכום האלגוריתם:
הסימן  \bigoplus  מייצג סכום-xor דהיינו הסכום  (i_{1}\cdot W_{1})\oplus (i_{2}\cdot W_{2})\oplus \cdots \oplus (i_{t}\cdot W_{t}). הערך  i_{j} מייצג את הסיבית  j של האינדקס  i.
הלבנה > שיטה אלגברית

הדרך השנייה היא בשיטה אלגברית. תחילה בוחרים מספר ראשוני שיהיה קרוב לגודל הבלוק. במקרה של צופן 128 סיביות יהי  p=2^{128}-159. לאחר מכן מייצרים שני ערכים אקראיים על ידי הצפנה:
אם  b>p מצמצמים  b=(b+159){\text{ mod }}2^{128}. ואז הסדרה לצורך ההלבנה מתקבלת על ידי:
תיאור האלגוריתם > הצפנה

המסר  P מחולק ל- m-1 בלוקים בגודל  n סיביות (לדוגמה במקרה של AES  n=128 סיביות, אם  P מכיל 1,000 סיביות,  m=9 ו- P מחולק ל-8 בלוקים  P_{1},P_{2},...,P_{8} כאשר הבלוק האחרון מרופד ב-24 אפסים). לצורך ההצפנה המאומתת נדרשים שני מפתחות שונים  K_{1},K_{2} כל אחד בגודל  k סיביות, כאשר  k נקבע לפי צופן הבלוקים שנבחר וכן וקטור אתחול חד פעמי  r גם הוא בגודל  n סיביות שבו משתמשים רק פעם אחת עבור מפתח נתון. להכנה תחילה מפעילים את אלגוריתם הכנה לעיל כדי לקבל את הסדרה  S. הטקסט המוצפן  C_{0},C_{1},...,C_{m} מתקבל על ידי:
הסימן  \bigoplus  מייצג סכום-xor דהיינו הסכום  {\text{checksum}}=P_{1}\oplus P_{2}\oplus \cdots \oplus P_{m-1}. וכן  C_{0} הוא וקטור האתחול ו- C_{m} הוא תג האימות. שימו לב שכעת הטקסט המוצפן התרחב בשני בלוקים נוספים, הראשון הוא בלוק וקטור האתחול והאחרון הוא בלוק האימות כשבאמצע הטקסט המוצפן.
תיאור האלגוריתם > פענוח

כאמור מפתחות ההצפנה משותפים לשולח והמקבל. לפענוח הטקסט המוצפן  C_{0},C_{1},...,C_{m}. תחילה מחלצים את וקטור האתחול עם המפתח השני  r=F_{K2}^{-1}(C_{0}). הפונקציה  F^{-1} היא פונקציית הפענוח של צופן הבלוקים. מפעילים את הפונקציה להכנת סדרת ההיסטים לצורך ההלבנה (באחת משתי השיטות לעיל) עם הפרמטרים  (r,m,K_{1}) כדי לחשב את הסדרה  S_{0},S_{1},...,S_{m} ואז:
הטקסט הקריא הוא  P_{1},...,P_{m-1}. לבדיקת האימות מוודים ש- P_{m}={\text{checksum}}. אם לא, הטקסט המוצפן נדחה בגלל שינוי ייתכן זדוני, במהלך ההעברה.
ביטחון

ביטחון IAPM מתואר כצירוף של שני מאפיינים: indistingushability כנגד התקפת מוצפן-נבחר ושלמות. בכללות הכוונה שהאלגוריתם מבטיח שהטקסט המוצפן לא יהיה ניתן להבחנה מערך אקראי אמיתי וכן שלא ניתן יהיה לחשב תג אימות מתאים לטקסט מוצפן כלשהו ללא ידיעת מפתח ההצפנה המשותף לשולח והמקבל. אילו הנחות סטנדרטיות שמצפים מצופן בלוקים ו-MAC בהתאמה. ההוכחה של Jutla מראה שאלגוריתם IAPM בטוח אם צופן הבלוקים בטוח. וכן פונקציית ההלבנה היא בעצם פונקציית גיבוב אוניברסלית  \epsilon {\textit {-xor-universal}}. הוכח שאין צורך בהגדרה מחמירה של פונקציה אקראית אוניברסלית אלא מספיק שהערכים לצורך ההלבנה יהיו 'בלתי תלויים הדדית'. ההתפלגות של פונקציות בלתי תלויות  G:{\mathcal {N}}\times \{0,1\}^{n}\rightarrow (\{0,1\})^{*}, נקראת  \epsilon {\textit {-xor-universal}}, אם עבור כל קבוע  \Delta \in \{0,1\}^{n} ועבור זוגות ערכים שונים  (j,m,IV),(j',m',IV') מתקיים
אזי הפונקציה  G נקראת  \epsilon {\textit {-xor}} אוניברסלית.  m הוא מספר הבלוקים ו- \epsilon  ערך בטווח [0,1].
הערות שוליים

↑  Encryption Modes with Almost Free Message Integrity
↑  A Parallelizable Authenticated Encryption Algorithm
אאופרוקס

| אאופרוקס |
| --- | --- |

תקופה
אמצע-סוף מיוקן 16–9 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: אייליים
סוג:: אאופרוקס
מינים
 Euprox altus  Euprox dicranocerus  Euprox furcatus  Euprox grandis  Euprox margaritae  Euprox minimus  Euprox robustus
שם מדעי
 Euprox

אאופרוקס (שם מדעי: Euprox) הוא סוג נכחד של אייל שחי ברחבי אירואסיה במשך המיוקן.
תיאור

סוג אייל זה כונה תחילה בשם המדעי Prox כשהמין הראשון שלו, E. furcatus שויך במקור לסוג דיקרוצרוס (Dicrocerus). הסוג הנוכחי תואר רק ב-1928 על ידי Stehlin, על סמך הבדלים בין המינים שלו לשל הדיקרוצרוס. המין E. dicranocerus, אשר מאובניו התגלו לראשונה בגרמניה, שויך במקור לסוג אייל.
המאובנים של האייל התגלו בסין, גרמניה, אוסטריה, פולין, שווייץ, ספרד ועוד.
אייל זה הזכיר במראהו מונטיאק, כשהגיע לגובה של מטר בכתפיים, לאורך 1.4 מטר ולמשקל 20–70 ק"ג בממוצע. הוא היה בעל קרניים הדומות לאלה של הפריים או האנטילוקפריים, להם בסיס קבוע שאינו נושר בכל שנה. עם זאת כנראה שהענפים המתפצלים לשני מקצעים בהמשך הקרניים היו נשירים. מאפיינים אלה דומים לאייל Heteroprox, אשר לו מבנה קרניים דומה.
האייל התקיים ברחבי יערות חמימים ולחים וניזון בעיקר מעלים, בהתבסס על מבנה שיניו.
SOBR (סדרת טלוויזיה)

| --- | --- |
 סוגה:  דרמה המשכית / מתח / פעולה
 כותבים:  אלכסנדר אורלובסקי פאבל קודרין ארטיום נובוסלוב דמיטרי טרסקי בוריס יאנובסקי אריאדנה טרויאנסקאיה
 בימוי:  סטניסלב מארייב אנדריי ליניץ'
 שחקנים:  אלכסיי קומאשקו ויאצ'סלב דיומין אנדריי לברוב סרגיי זאגרבנב סרגיי וקסלר
 ארץ מקור:  רוסיה רוסיה
 שפות:  רוסית
 מספר עונות:  2
 מספר פרקים:  32
 הפקה
 מפיק:  אלכסנדר צ'רניאייב דמיטרי וורונקוב
 חברת הפקה:  NTV Kino
 צלמים:  אלכסנדר גוסב אוויס פריווין
 מוזיקה:  אולג ווליאנדו
 אורך פרק:  45 דקות
 שידור
 רשת שידור:  NTV
 תקופת שידור מקורית:  23 בינואר 2012 – הווה
 קישורים חיצוניים
 www.ntv.ru/serial/SOBR
 דף התוכנית ב-IMDb
 
SOBR היא סדרת דרמה המשכית רוסית. הסדרה שודרה ברשת NTV ברוסיה.
עלילת הסדרה מתרחשת בסניף מוסקבה של "היחידה המיוחדת לתגובה מהירה" ("Специа́льный отря́д бы́строго реаги́рования" ובקיצור "SOBR"), כשהיחידה מנסה לסכל התרחשותם של מעשי טרור ומבצעת מבצעי לכידת מבוקשים ושחרור בני ערובה.
עלילה

אביב 1993, קצין הצנחנים לשעבר סרגיי יאקושב עובר לעיר סטברופול אחרי גל קיצוצים בכוחות המזוינים. לאחר שלא מצליח למצוא עבודה הוא מתנגש בחבר, שמזמין אותו להתגייס ליחידה המיוחדת לתגובה מהירה של המשטרה, שהגרעין שלה מורכב מקצינים לשעבר בצבא רוסיה.
עלילת הסדרה מתארת את אימוני היחידה, אורח החיים היום-יומי של לוחמי היחידה והמבצעים לשחרור בני ערובה וללכידת מבוקשים.
הסדרה גם מגוללת את התחרות הסמויה בין המשטרה לצבא בעת ביצוע מבצעים במעורבות שני הגופים.
שחקנים ודמויות

אלכסיי קומאשקו – סרגיי יאקושב, קצין צנחנים לשעבר שמתגייס ליחידה
ויאצ'סלב דיומין – יורי שבדוב, לוחם ביחידה
אנדריי לברוב – אלכסנדר "ביזון" מדבז'אייב, לוחם ביחידה
סרגיי זאגרבנב – ואדים ריאזנצב, לוחם ביחידה
סרגיי וקסלר – ויקטור מקסימוב, מפקד היחידה
סקירת סדרה

| עונה | עונה | פרקים | פרקים | שודרה לראשונה (רוסיה)> הפרק הראשון | שודרה לראשונה (רוסיה)> הפרק האחרון |
| --- | --- | --- | --- | --- | --- |
|  | 1 | 16 | 16 | 23 בינואר 2012 | 4 במאי 2013 |
|  | 2 | 16 | 16 | 23 באוקטובר 2013 | 20 במאי 2013 |
Mowgli's Road

Mowgli's Road (בעברית: הדרך של מוגלי) הוא שיר של הזמרת הוולשית מרינה אנד דה דיימונדס, מתוך אלבום האולפן הראשון שלה, The Family Jewels. השיר יצא לאור ב-13 בנובמבר 2009, כסינגל השני מתוך האלבום. לסינגל ישנו בי סייד, שהוא גרסת כיסוי לשיר "Space and the Woods" של הלהקה Late of the Pier.
רקע ופרסום

שם השיר הוא על מוגלי, הדמות הראשית מאוסף סיפורי "ספר הג'ונגל" של רודיארד קיפלינג. "Mowgli's Road" תואר כשיר פופ, אלט-פופ ופופ אקספרימנטלי. במקור, שימש השיר כבי סייד לסינגל "Obsessions", שיצא ב-16 בפברואר 2009, על ידי ניאון גולד רקורדס.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות.
ביקורות

סטיוארט הריטג' מהגרדיאן כתב, "Mowgli's Road הוא מוזר. [...] זה יכול היה בקלות להיות להיט, או ליתר דיוק, הדקות הראשונות יכלו. לאחריהן, השיר נכנס לתוך תערובת מטורפת של יללות קופים, שריקות ומלמולים ילדותיים".
וידאו קליפ

הקליפ של "Mowgli's Road" בוים על ידי כריס סוויני ועלה ליוטיוב ב-20 באוקטובר 2009.
רשימת רצועות

סינגל דיגיטלי
| מס' | שם | כותב(ים) | משך |
| --- | --- | --- | --- |
| 1. | Mowgli's Road  | מרינה דיאמנדיס, ליאם האו | 3:05 |
| 2. | Space and the Woods (קאבר ל-Late of the Pier)   | סם איסטגייט | 2:49 |
רמיקסים דיגיטליים
| מס' | שם | כותב(ים) | משך |
| --- | --- | --- | --- |
| 1. | Mowgli's Road (רמיקס של Phenomenal Handclap Band)   | מרינה דיאמנדיס, ליאם האו | 4:53 |
| 2. | Mowgli's Road (רמיקס של ראס צ'ימס)   | מרינה דיאמנדיס, ליאם האו | 5:09 |
סינגל 7 אינץ' בריטי במהדורה מוגבלת
| מס' | שם | משך |
| --- | --- | --- |
| 1. | Mowgli's Road (איי-סייד)   | 3:05 |
| 2. | Space and the Woods (בי סייד) (קאבר ל-Late of the Pier)   | 2:49 |
קרדיטים

הקרדיטים שלהלן לקוחים מהערות האלבום של The Family Jewels.
קרדיטים > הקלטה וניהול

הוקלט באייבורי טאוור ובאולפני קונק, לונדון
מיקסינג באייבורי טאוור
מאסטרינג באלקטרוניקל מאסטרינג, לונדון
יצא לאור ב-Warner Chappell Music/Sony/ATV
קרדיטים > אנשי צוות

מרינה דיאמנדיס - שירה
ליאם האו – הפקה, הנדסה, תכנות, תופים, כפיות, פיליקורדה, שריקה, בס, גיטרה אקוסטית, מיקסינג
דוגאל לוט – Pro Tools
אלכס מקנזי – צ'מבלו, תופים
ריימונד67 (פרויקט Freesound) - קוף מכני
Sandyrb (פרויקט Freesound) – קוף אנושי
גיא דייווי – מאסטרינג